
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3

R E P U B L I K A    H R V A T S K A
R J E Š E N J E

	Trgovački sud u Rijeci, po sucu ovog suda Veri Jelenović, u postupku sklapanja predstečajne nagodbe nad dužnikom Ugostiteljski obrt TONI, lv. Lino Milanović – Antun iz Motovuna, Brkač 26a, OIB: 73213304388, dana 30. svibnja 2018.

r i j e š i o    j e

I.	Pozivaju se stranke da preuzmu postupak u ovoj pravnoj stvari, a koji je prekinut do pravomoćne odluke kojom se utvrđuju nasljednici iza pokojnog Antuna Kapeloto (OIB: 95809696920).
II.	Rokovi koji su zbog prekida postupka prestali teći počinju za zainteresirane stranke teći u cijelosti iznova od dana kad joj sud dostavi rješenje o nastavku postupka. 
III.	Postupak će se nastaviti pod novim poslovnim brojem Stpn-1/2018.

Obrazloženje

	Predlagatelj je u ovom predmetu podnio prijedlog radi sklapanja predstečajne nagodbe nad dužnikom Ugostiteljski obrt TONI, lv. Lino Milanović – Antun iz Motovuna, Brkač 26a, OIB: 73213304388.
	Međutim, nakon ovog prijedloga je dana 15. lipnja 2015. godine umro jedan od dužnikovih velikih vjerovnika Antun Kapeloto (OIB: 95809696920), zbog čega je sud u ovome predmetu rješenjem posl. br. 14. Stpn-111/2014-5 od 20. siječnja 2016. prekinuo postupak do pravomoćne odluke kojom se utvrđuju nasljednici iza pokojnog Antuna Kapeloto (OIB: 95809696920).
	Naknadno je u spis zaprimljeno rješenje Općinskog suda u Puli-Pola Stalna služba u Pazinu posl. br. 5 O-2866/2017-35 od 16. studenoga 2017. kojim je kao jedini nasljednik pokojnog Antuna Kapeloto proglašena Laura Kapeloto, Sveti Vinčenat, Salambati, Salambati 50, OIB:23708581689.  Navedeno je rješenje postalo pravomoćno dana 20. studenoga 2017. 
	Slijedom navedenog, valjalo je riješiti kao u izreci ovog rješenja 

Rijeka, 30. svibnja 2018.

							                Sudac
							          Vera Jelenović

UPUTA O PRAVNOM LIJEKU:
	Protiv ovog rješenja nezadovoljna stranka može podnijeti žalbu u roku od 8 dana od dana primitka istog. Žalba se podnosi putem ovog suda u tri istovjetna primjerka, a o žalbi odlučuje Visoki trgovački sud Republike Hrvatske u Zagrebu.

